
Аймгийн Засаг даргын 2026 оны .... дүгээр 
сарын .........-ны өдрийн ...........дугаар 
захирамжийн ...... дүгээр хавсралт


“ӨСВӨРИЙН АВРАГЧ-2026” 
ТЭМЦЭЭНИЙ УДИРДАМЖ 


2026 оны 09 дүгээр сарын 01                                                                      Орхон аймаг

Зорилго:Ерөнхий боловсролын сургууль, коллежийн ахлах ангийн суралцагчдыг аюулт үзэгдэл, ослоос урьдчилан сэргийлэх, аврах, өөртөө болон бусдад анхны тусламж үзүүлэхэд сургаж дадлагажуулах, тэдний тэсвэр хатуужил, авхаалж самбааг сорих, хүнлэг энэрэнгүй иргэн болгон төлөвшүүлэхэд оршино. 

Нэг.Хамрах хүрээ
Зохион  байгуулагч:
· Аймгийн Засаг даргын Тамгын газар
· Онцгой байдлын газар 
· Боловсролын газар 
· Улаан Загалмайн Хороо
Оролцогч: 
· Орхон аймгийн нийт Ерөнхий боловсролын сургууль, коллеж, сургалт үйлдвэрлэлийн төвийн ахлах ангийн сурагчид, багш нар.

Хоёр.Тэмцээн зохион байгуулах газар, хугацаа
“Өсвөрийн аврагч-2026” тэмцээн 3 үе шаттай зохион байгуулагдана
I шат: Аймгийн аварга шалгаруулах тэмцээний нэгдүгээр байранд шалгарсан “Өсвөрийн аврагч” бүлгийг бүсийн аварга шалгаруулах тэмцээнд оролцуулна.
II шат: Бүсийн аварга шалгаруулах тэмцээний нэгдүгээр байранд шалгарсан “Өсвөрийн аврагч” бүлгийг улсын аварга шалгаруулах тэмцээнд оролцуулна.
III шат: Улсын аварга шалгаруулах тэмцээнд 1, 2, 3, тусгай байрыг шалгаруулна.
Аймгийн аварга шалгаруулах тэмцээнийг 2026 оны 09 дүгээр сарын 18-ны өдрийн 09:00 цагт Эрдэнэ багийн нутаг дэвсгэрт байрлах Гал түймэр унтраах, аврах 68 дугаар ангийн сургалтын талбайд зохион байгуулна. 

Гурав.“Өсвөрийн аврагч” бүлгийн зохион байгуулалт, 
тавигдах шаардлага 
Тэмцээнд оролцох “Өсвөрийн аврагч” бүлгийн (цаашид бүлэг гэх) гишүүд нь ерөнхий боловсролын сургууль, коллежийн ахлах ангийн суралцагчид байна.
 Бүлэг нь ахлагч-1, гишүүд-6, нийт-7 сурагч, нэг чиглүүлэгч багштай байна. Бүлэгт 5 эрэгтэй, 2 эмэгтэй гишүүн байна. Бүлгийн гишүүд 1-7 хүртэлх өөрсдийн хувийн дугаартай байна.
Чиглүүлэгч  багш нь бүлгийн гишүүдийг тэмцээнд бэлтгэх, жигдрүүлэх, аюулгүй байдлыг хангах ажлыг хариуцан зохион байгуулах бөгөөд тэмцээнд оролцохгүй. 
Бүлгийн гишүүдэд доорх чиглэлээр сургалт явуулсан байна. Үүнд: 
· Гамшгаас хамгаалах тухай болон Галын аюулгүй байдлын тухай хуулийн зарлан мэдээлэл, бэлэн байдал, иргэний эрх, үүрэгтэй холбоотой зүйл, заалт болон “Бэлэн бай” сургалтын модуль багц хичээл үзэж, судалсан байх.  
· Аюулгүй амьдрах ухааны сургалтын хөтөлбөр, “Өсвөрийн аврагч” бүлгийн сурагчийн гарын авлагыг уншиж, судалсан байх. /Тайлан, фото, зургаар баримтжуулах/
· Өөрийгөө болон бусдыг аврах, анхны тусламж үзүүлэх дадлага, сургалтад хамрагдсан байх. (Тайлан, фото, зургаар баримтжуулах)
· Жагсаалын бэлтгэл, үзүүлэх тоглолт хийж жигдэрсэн байх. (Тайлан, фото, зургаар баримтжуулах)

Дөрөв.Техникийн зөвлөгөөн 

Техникийн зөвлөгөөнийг 2026 оны 09 дүгээр сарын 11-ний өдрийн 14:00 цагт Онцгой байдлын газрын “Соёмбо” тасалгаанд хийнэ. Техникийн зөвлөгөөнд чиглүүлэгч багш, бүлгийн ахлагч нар оролцоно. 
Техникийн зөвлөгөөн дээр тэмцээний зохион байгуулалт, шалгаруулалтын талаар танилцуулга хийж, бүлгүүдийн төлөөлөл асуулт тавьж, саналаа хэлж оролцоно. Бүлгүүдийн тэмцээнд оролцох дарааллыг сугалаагаар тодруулна. 
Техникийн зөвлөгөөнд ирэхдээ доорх зүйлсийг бүрдүүлэн жигдрүүлсэн байна. 
· Сургуулийн захирлын баталсан бүлгийн мэдүүлэг
· Бүлгийн гишүүн бүрийн эмчийн дүгнэлтийн хуудас
· Өөрийн сургуулийн ахлах ангийн суралцагчдын дунд аюулгүй амьдрах ухаан, бэлэн бай сургалтыг явуулж, нөлөөллийн ажлыг зохион байгуулсан талаар цаг, сэдвийн төлөвлөгөө, тайлан, зураг, бичлэгээр баталгаажуулсан материал 
· ХАБЭА-н зааварчилгаа өгч гарын үсэг зуруулан баталгаажуулсан хуудас  
· Бүлэг анхны тусламжийн иж бүрдэл бүхий 7ш цүнхтэй байна.
· Бүлэг тус бүр 40 см урт бариултай, 40х60 см хэмжээтэй, цагаан дэвсгэртэй хаягтай байх бөгөөд цэнхэр өнгөөр сум, сургуулийн нэр, дугаар, бүлгийн нэрийг бичсэн байна.
· Жишээ нь: 60 см
40 см

· Бүлэг бүр 5 см радиустай бэлгэдэл бүхий энгэрийн зүүлттэй байна. Энгэрийн зүүлтийг бүлгийн гишүүн бүр зүүн талын энгэртээ зүүсэн байна.  (Салж унахааргүй бат бөх байна). 
· Бүлгийн гишүүд шаардлага хангасан жигд хувцас, хантааз, малгай, богино түрүүтэй гутлаар жигдэрнэ. (Цэргийн дүрэмт хувцас өмсөхгүйг                 анхаарна уу)

Тав.Нээлтийн арга хэмжээ
Аймгийн Засаг даргын Тамгын газар, Онцгой байдлын газар, Боловсролын газар, Улаан Загалмайн хорооны төлөөллийг оролцуулан нээлтийн арга хэмжээг зохион байгуулна.
 “Өсвөрийн аврагч” бүлгүүд тэмцээнд оролцох дарааллын дагуу жагсаж, ёслолын жагсаалаар алхана. Жагсаалын жигдрэлтийг хангах зорилгоор зохион байгуулагч талаас Онцгой байдлын газрын нэг салааны бүрэлдэхүүнийг оролцуулж болно.
Тэмцээнийг нээж хүндэт зочид, зохион байгуулагчид, өсвөрийн аврагч бүлгүүдийн төлөөлөл үг хэлж, өсвөрийн аврагчийн тангаргийг давтуулна.

Зургаа.Тэмцээний үйл ажиллагаа
Жагсаалын үзлэг:
Жагсаалын үзлэгээр доорх зүйлсийг шалгана. Үүнд:
· Бүлгийн хаяг 
· Бүлгийн гишүүн тухайн сургуулийн сурагч болохыг гэрчилсэн үнэмлэх (түүнтэй дүйцэх нотлох баримт)
· Төрсний гэрчилгээ
· Хувцас жигдрэлт 
· Энгэрийн тэмдэг 
· Жагсаалын хувиргалт, жигдрэлт, үзүүлэх тоглолтыг 8 минутад багтаана.
· Бүлгийн ахлагчийн жагсаал командлах ажиллагаа
Жагсаалын үзлэгээр шагналын 1 минут хүртэл хугацаагаар нэмж өгнө.
 
Нэгдүгээр цэг: Мэдлэг сорих асуулт, хариулт
Гараанаас гарч 100 метр замыг туулан I цэгт ирж, бүлгийн гишүүдийг жагсаан бүлгийн дарга цэгийн шүүгчид “Эрхэм шүүгчид Сэрэмж бүлэг даалгавар гүйцэтгэхэд бэлэн” гэж илтгэнэ. (Бүлгийн ахлагч цэг бүрийн шүүгчид дээрхийн адил илтгэнэ).
Шүүгч урьдчилан бэлтгэсэн асуултаас 3 асуулт сугалуулна. Бүлгийн гишүүд 1 минутын хугацаанд бэлтгэж хариулна. Цэгийн шүүгч зөв хариултыг танилцуулж, хариулт тус бүрийн оновчтой байдлыг харгалзан үзэж 0-1 минутын шагналын оноо өгнө.

Хоёрдугаар цэг: Усанд осолдогчийг аврах цэг
Бүлэг I цэгээс гарч 100 метр замыг туулан II цэгт ирнэ. 
Тусгайлан бэлтгэсэн талбайд бүлгийн гишүүн аврах цагаригийг 3 оноотой 3 байнд шидэн усанд осолдогчийг аварна. Тусгай тогтоосон цэгээс 1 дэх бай 6м, 2 дахь бай 7м, 3 дахь бай 8м зайтай байна. Аврах цагариг олстой байна, олсыг аврах цагаригт наймын тоо ороох уяа зангилаа хийж уяна. /Хавсралт 1/
Цагаригийг 1 дэх байнд оруулбал 1 минутын шагнал
Цагаригийг 2 дахь байнд оруулбал 2 минутын шагнал
Цагаригийг 3 дахь байнд оруулбал 3 минутын шагналын оноо өгнө.
Цагариг байнд ороогүй тохиолдолд 0 оноо

Гуравдугаар цэг: Анхны тусламжийн цэг
Бүлэг II цэгээс гарч дугуйн саадыг туулж III цэгт ирнэ.
Амьсгал нь боогдсон 1, хөнгөн гэмтэлтэй 1, хүнд гэмтэлтэй 1 нэрвэгдэгчид анхны тусламж үзүүлнэ.
А) Амьсгал нь боогдсон нэрвэгдэгчийн амьсгалын чөлөөлөх тусламжийг хиймэл хүн (муляж) дээр үзүүлнэ.
Б) Хөнгөн гэмтэлтэй (шалбарсан, зулгарсан, бага зэргийн цус алдалттай) нэрвэгдэгчид боолт хийх тусламж үзүүлнэ.
В) Хүнд гэмтэлтэй (тулгуур яс хугарсан, мөчдийн гэмтэлтэй) нэрвэгдэгчид анхны тусламж үзүүлнэ. (чиг тавьж боох), 2 унь, 1 бүтээлэг ашиглан дамнуурга хийн зөөвөрлөж, эмнэлгийн яаралтай тусламжийн хэсэгт хүлээлгэн өгнө.
Бүлгийн гишүүд хуваагдан нэрвэгдсэн иргэдэд нэгэн зэрэг анхны тусламж үзүүлж болох бөгөөд энэ нь бүлгийн багаар ажиллах чадвар, хамтын ажиллагааг харуулж өгнө.
Шүүгч бүлгийн гишүүдийн гар нийлэмжтэй ажиллагаа, даалгаврын зөв гүйцэтгэсэн зэргийг үндэслэн гэмтэл тус бүр дээр 1 минутын шагнал өгөх журмаар нийт 0-3 минутын шагналын оноо өгнө.  

Дөрөвдүгээр цэг: Хүч, авхаалж самбаа сорих цэг
Бүлэг III цэгээс гарч, торон саад болон самбарыг давж, IV цэгт ирнэ.
Бүлгийн гишүүн бүр дүүжин савлуурт зургаа дарах дүүжлэгдсэн байдлаас хөлөө өргөн савлуурт хүргэх, ес дарах цогцолбор дасгалыг гүйцэтгэнэ. Энэ хугацаанд багийн эмэгтэй гишүүд гарын доорх материал (сонин, нийлэг уут) ашиглан аяга, таваг хийх. Нэг цогцолбор дасгалд 30 секундийн шагналын оноо өгнө. Гишүүн бүр өөрийн боломжоор энэ дасгалыг хийж гүйцэтгэнэ.
Шүүгч цогцолбор дасгалыг бүрэн, цэвэр гүйцэтгэснээр тооцох бөгөөд дутуу хийсэн тохиолдолд цогцолбор дасгалыг тооцохгүй. Бүлгийн бүх гишүүдийн нийлбэрийг гаргаж багийн оноонд оруулна.

Тавдугаар цэг: Химийн хордолтын цэг
Бүлэг IV цэгээс гарч 150 метр замыг туулан V цэгт ирнэ.
Химийн хордолтын бүсэд амьсгал хамгаалах баг өмсөх бөгөөд шүүгчийн командаар 8-12 секундэд хамгаалах хэрэгслээ өмсөнө.
Хамгаалах хэрэгслийг 12 секундээс дээш хугацаанд өмссөн багийн гишүүн бүрд 1 минутын торгууль ногдуулна. Мөн амьсгал хамгаалах хэрэгслийг алдаатай өмссөн тоогоор 1 минутын торгууль ногдуулна.
Химийн аюултай бодис бүхий бүтээгдэхүүний тэмдэг, тэмдэглэгээний зааврыг хэрхэн тайлах дасгал ажил. (Тусгай бэлдсэн ширээн дээр химийн аюултай, хорт бодисын зургийг доош харуулан байршуулсан байна). Шүүгч 1-7 хүртэлх тооноос сугалаагаар багийн нэг гишүүнийг сонгоно.
Гурван зурган тэмдэглэгээг зөв тааж чадвал 30 секунд шагнал
Хоёр зурган тэмдэглэгээг зөв тааж чадвал 20 секунд шагнал
Нэг зурган тэмдэглэгээг зөв тааж чадвал 10 секунд шагнал
Уралдаан зохион байгуулагч тал амьсгал хамгаалах багийг цэг дээр бэлэн байлгах асуудлыг хариуцна.

[bookmark: _Hlk176978985]Зургаадугаар цэг: Гал унтраах цэг
Бүлгийн гишүүд V цэгээс гарч 150 метр замыг туулан VI цэгт ирнэ.
Багийн эрэгтэй, эмэгтэй гишүүд зориулалтын гал унтраах багаж (РЛО)-ийг үүрэн 20 метр замыг туулж саадыг тойрон ирж бэлдсэн галын дөлийг зориулалтын гал унтраах багажаар (РЛО) унтрааж дараагийн цэг рүү явна. Бүлэг галын дөлийг 5 минутын дотор унтрааж чадаагүй тохиолдолд галын дөлийн тоогоор 1 минутын торгууль ногдуулна. (Хавсралт 2) 
Бүлэг VI цэгээс зам дахь саадыг давж, 50 метр замыг туулан барианд орно.
Ерөнхий зүйл:
Бүлгийн гишүүдийн нэг нь бичиг баримтын зөрчилтэй байвал бүлгийг уралдаанаас хасна.
Цагчин шүүгч бүлгийг гараанаас гарч, барианд орсон сүүлчийн хүнээр тооцож цэвэр цагийг гаргана.
Уралдааныг маргаангүй зохион байгуулах үүднээс эхний бүлгийг барианд орсноос хойш дараагийн бүлгийг гараанаас гаргана.
Тухайн цэг дээр бүлгийн гүйцэтгэх үүрэгтэй нь уялдуулан цэгийн шүүгчээр мэргэжлийн хүнийг ажиллуулах бөгөөд шүүгч бүлгийн авсан үнэлгээг цэг дээр нь шууд танилцуулна. (гар станц ашиглах)
Уралдааныг 400-800 метрийн гүйлтийн талбай буюу түүнтэй адилтгах газар байршилд зохион байгуулна.
Оролцогч хүүхдүүдийн эрүүл мэнд, аюулгүй байдлыг хангаж, гарааны цэгт аюулгүй ажиллагааны зааварчилгаа өгнө.
Дугуй болон торон саад, дүүжин савлуур, самбар зэрэг төхөөрөмжийн дэргэд дундын хянагчийг ажиллуулж, бүлгийн гишүүдийн гаргасан алдаа, тэдний аюулгүй байдлыг хянана. Саадыг туулахад гаргасан алдаа бүрд 30 секундийн торгуульд тооцно.

Долоо.Дүгнэх журам 
Дүнг гаргахдаа нийт хугацаанаас (цэвэр цаг) шагналын минутыг хасаж, торгуулийн минутыг нэмж хамгийн бага цагаас эхлэн байр эзлүүлнэ. Оноо тэнцсэн нөхцөлд багийн ахлагч нарын дунд “Боосай карт” тоглоом тоглуулна. 

Найм.Шагнал урамшуулал
Уралдаанд оролцсон багуудыг онооны дарааллаар 1, 2, 3, тусгай байр эзлүүлж, шагнаж урамшуулна.
1 дүгээр байр: (Цом, Алтан медаль, өргөмжлөл, үнэ бүхий зүйл)
2 дугаар байр: (Мөнгөн медаль, өргөмжлөл, үнэ бүхий зүйл)
3 дугаар байр: (Хүрэл медаль, өргөмжлөл, үнэ бүхий зүйл)
Тусгай байр: (Өргөмжлөл, үнэ бүхий зүйл)
“Өсвөрийн аврагч” уралдааны шагнал урамшууллыг аймгийн Засаг даргын төсөл, хөтөлбөрийн Онцгой комиссын зардлаас гаргана. Мөн хүүхдийн байгууллага, хүмүүнлэгийн байгууллагуудтай хамтран ажиллаж болно.

Ес.“Өсвөрийн аврагч-2026” аюулгүй амьдрах ухааны санаачилга
Уралдааны үндсэн үйл ажиллагаа дууссаны дараа шагнал гардуулах ёслолын өмнө “Өсвөрийн аврагч” бүлгүүдийг тайзнаа урьж, оролцогч бүлэг бүр өөрийн сургууль, орон нутагт хэрэгжүүлэх боломжтой “Аюулгүй амьдрах ухаан, гамшгаас урьдчилан сэргийлэх чиглэлээр шинэлэг санаачилга, зөвлөмж” богино хугацаанд танилцуулна.
Бүлэг бүр танилцуулгаа 3 минут хүртэлх хугацаанд зохион байгуулж, тайзны хөтлөгч буюу модераторын чиглүүлэгтэйгээр дараах байдлаар танилцуулна. Үүнд:
· Санаачилгын нэр, зорилго;
· Ямар эрсдэл, гамшиг, ослоос урьдчилан сэргийлэхэд чиглэж байгаа;
· Сургууль, хүүхэд, гэр бүл, орон нутагт хэрхэн хэрэгжүүлэх боломжтой;
· Хүүхдүүд өөрсдөө уг санаачилгыг хэрэгжүүлэхэд ямар үүрэг оролцоотой байх;
· Санаачилгын онцлог, шинэлэг тал;
Санаачилгын чиглэлийг дараах сэдвүүдээс сонгож болно. Үүнд:
1. Газар хөдлөлтийн үеийн сургуулийн аюулгүй байдал;
2. Сургуулийн галын аюулгүй байдал;
3. Үер, усны ослоос урьдчилан сэргийлэх;
4. Замын хөдөлгөөний аюулгүй байдал;
5. Цахилгаан, ахуйн ослоос урьдчилан сэргийлэх;
6. Хүүхэд, өсвөр үеийнхний гамшгийн бэлэн байдал;
7. Сургуулийн хэмжээнд хэрэгжүүлэх аюулгүй байдлын бусад шинэлэг санаачилга.
Танилцуулгын үеэр тайзны хөтлөгч буюу модератор нь бүлгийн гишүүдээс богино асуулт асууж, санаачилгын онцлог, хэрэгжүүлэх боломж, ач холбогдлыг тодруулан ярилцлага хэлбэрээр зохион байгуулна.
Бүлгүүдийн танилцуулсан санаачилгыг уралдааны зохион байгуулагчдын зүгээс үнэлж, “Шилдэг аюулгүй байдлын санаачилга - 2026” тусгай номинациар шалгаруулж, шагнаж урамшуулна.
[image: ]Энэхүү арга хэмжээ нь “Өсвөрийн аврагч" бүлгийн сурагчдыг зөвхөн аврах ажиллагааны ур чадвараар өрсөлдүүлэхээс гадна аюулгүй амьдрах ухаан, гамшгаас урьдчилан сэргийлэх чиглэлээр өөрсдийн санаачилга гаргаж, бусдад түгээн дэлгэрүүлэх, манлайлах оролцоог дэмжихэд чиглэнэ.

“ӨСВӨРИЙН АВРАГЧ-2026” ТЭМЦЭЭНИЙГ ЗОХИОН БАЙГУУЛАХ 
ШҮҮГЧДИЙН БҮРЭЛДЭХҮҮН

Тэмцээний ерөнхий шүүгч: 	Ш.Баасандорж (Онцгой байдлын газрын дарга, хурандаа)

					Д.Тунгалаг (Улаан Загалмайн хорооны дарга)

Шүүгчид:		Х.Баатарзориг (Гамшгаас хамгаалах төлөвлөлт, бэлэн            байдал  хариуцсан ахлах мэргэжилтэн, хошууч)

		Ч.Нацагдорж (Гамшгаас хамгаалах улсын хяналтын ахлах байцаагч, ахмад)

		Б.Өлзийсайхан (Цацраг, химийн хордлогоос хамгаалах асуудал хариуцсан мэргэжилтэн, ГХУХБ, дэд хурандаа)

Л.Баярмаа (Шуурхай удирдлага, зарлан мэдээллэх тасгийн дарга, ахлах дэслэгч)

С.Саруул (Бүсийн дүн бүртгэл хариуцсан ахлах хариуцсан мэргэжилтэн, ахмад)

Г.Даваадорж (Гал түймэр унтраах, аврах ангийн захирагч, хошууч)

Б.Ганзориг (Сургалт хариуцсан мэргэжилтэн, ахмад)

А.Цолмонхүү (Ангиллын сургалт, сурталчилгаа, урьдчилан сэргийлэх асуудал хариуцсан мэргэжилтэн, ахлах дэслэгч)

Ц.Баасандорж (Хөдөлмөр хамгаалал, аюулгүй ажиллагаа, техник хэрэгсэл хариуцсан мэргэжилтэн, ахмад)

С.Сүхтогоо (Эмч, ахмад)

Г.Золжаргал (УЗХ-ны гамшгийн менежментийн хөтөлбөрийн ажилтан)

Ц.Саранмандах (Анхны тусламжийн сургагч багш)

Л.Содгэрэл (Анхны тусламжийн сургагч багш)
Д.Санчирмаа (Анхны тусламжийн сургагч багш)
		
Цагчин шүүгч: 			Г.Энхтөр (Салааны захирагч, дэслэгч)  

Ү.Мажигсүрэн (Дуудлага хүлээн авагч, ахлах ахлагч) 
 
Нэвтрүүлэгч, хөтлөгч:	Б.Марал-Эрдэнэ (Салааны захирагч, ахлах дэслэгч)

Ц.Балжинням (Салааны захирагчийн туслах, ахлах 
ахлагч)
					
Хэвлэл мэдээлэл, 
сурталчилгаа хариуцсан 
ажилтан:                         	Б.Батзаяа (Эрсдэлийн үнэлгээ, урьдчилан сэргийлэх асуудал хариуцсан мэргэжилтэн, хошууч)

Нарийн бичгийн дарга:	Г.Нэргүйбаатар (Онцгой байдлын газрын орлогч,   урьдчилан сэргийлэх тасгийн дарга, хошууч)

Б.Нандинжаргал (Улаан Загалмайн хорооны ахлах 
ажилтан)

“ӨСВӨРИЙН АВРАГЧ-2026” ТЭМЦЭЭНИЙГ ЗОХИОН БАЙГУУЛАХАД ШААРДЛАГАТАЙ ЗАРДАЛ

	д/д
	Утга
	Нэг бүрийн үнэ /төг/
	Тоо ширхэг
	Нийт үнэ /төг/

	Нэг. Нийлбэр дүнгээр байр эзэлсэн бүлгийг шагнах зардал

	1
	Шагнал, урамшуулал
	1-р байр
	1ш
	1,000,000

	2
	
	2-р байр
	1ш
	800,000

	3
	
	3-р байр
	1ш
	600,000

	4
	
	Тусгай байр
	1ш
	400,000

	5
	
	Номинаци шагнал
	1ш
	400,000

	Хоёр. Шагнал урамшууллын зардал

	1
	Медаль
	15,000
	24ш
	360,000

	2
	Өргөмжлөл
	50,000
	5ш
	250,000

	3
	Дурсгалын зүйл
	50,000
	50ш
	2,500,000

	4
	Дурсгалын зураг
	50,000
	5ш
	250,000

	Гурав. Тэмцээн зохион байгуулах талбайд шаардагдах зардал

	1
	Олс
	8,000
	30м
	240,000

	2
	Ороох боох хэрэгсэл
	5,000
	40ш
	200,000

	3
	Гараа, барианы самбар
	100,000
	2ш
	200,000

	4
	Торон саад
	15,000
	20м
	300,000

	5
	Олгой хамер
	10,000
	5ш
	50,000

	6
	Наалддаг тууз
	3,600
	10ш
	36,000

	7
	Галын дөл /төмөр/
	29,250
	4ш
	117,000

	Дөрөв. ЭМАТАЦ-ын хүүхдийн хэрэглэгдэхүүний зардал

	1
	Хувцас
	10,000
	10ш
	100,000

	2
	Натри, дуслын систем
	130,000
	-
	130,000

	3
	Өнгө оруулагч хүнсний будаг
	50,000
	-
	50,000

	4
	Хүнсний болон туузан скоч
	80,000
	-
	80,000

	Дөрөв. Бусад зардал

	1
	Түлш
	5,370
	100л
	537,000

	2
	ЭМАТАЦ-ын хүүхдийн зардал
	20,000
	20ш
	400,000

	3
	Хоолны зардал
	20,000
	50ш
	1,000,000

	Нийт
	10,000,000

